Revoluția din 1908 a Comitetului Unității și Progresului și a Junilor turci a promis să implementeze reforme politice și să formeze un guvern constituțional care să conducă Imperiul Otoman. Revoluția a fost salutată pe tot cuprinsul lumii arabe de cei care sperau la o recunoaștere mai largă a limbii și culturii arabe. În practică însă, noul regim a căutat sporirea controlului central de la Constantinopol și impunerea turcei otomane ca limbă oficială de guvernare pe tot întinsul imperiului.